ARRONDO ALDASORO (EH Bildu, 2014-10-30):
Bai, egunon guztioi.
Alderdi Sozialistak aurkeztutako proposamena irakurri nuenean pentsatu nuen zalantzarik gabe, egiten zen proposamena bidezkoa zela.
Baina, faltan bota nuen ezinbestekoa den aipamen bat eta horregatik, gehitzeko zuzenketa bat egin genion.
Zuzenketak hau dio: "Eusko Legebiltzarrak Eusko Jaurlaritzari eskatzen dio administrazio orokorrean eta haren sozietate publikoetan, langileak kontratatzeko erabili beharreko prozedurak zaindu ditzala, berdintasun, meritu, gaitasun eta publizitate printzipioak bermatuz".
Ezinbestekoa diot, langileak kontratatzerakoan administrazio publikoan eta sozietate publikoetan ezarritako prozedurak zaintzea, betetzea eta bermatzea.
Langileak kontratatzeko prozesu guztietan gardentasuna eta berdintasuna bermatzea eta hau beti ez da horrela izaten. Horren lekuko sektore eta esparru desberdinetan behin baino gehiagotan suertatu eta suertatzen diren arazoak. Irregulartasunak, errekurtsoak, sententziak, praktika desegokiak eta abar luze bat.
Txapuza handiak egin dira eta egiten dira. Une bakoitzean arduradun desberdinak egonda ere, ez da zuzen jokatzen eta hori hemen gauden guztiok badakigu.
Horregatik, uste dugu oso garrantzitsua zela –uste genuen eta jarraitzen dugu horrela pentsatzen–, aipaturiko prozesuetan gardentasuna eta berme guztiak ziurtatzen eta ziurtatu behar direla horrelako proposamen batean txertatzea.
Itxaso jaunak aurkeztutako proposamenean bera arrazoitzeko kasu zehatz bat aipatzen du enpresa zehatz batean, eta gaur hemen ere gaia azaltzerakoan, horrela. Hain zuzen Euskotrenen gertatutako edo ematen den egoera bati buruz ari da hitz egiten eta guk hortik, behintzat hitz egiterakoan ihes egin nahi dugu. Badakigulako hainbat tokietan, lehen esan bezala, arazo ugari egon direla eta nahiz eta sententziak egon, epaiak egon, beti enpresa publikoetan ez dela zuzen jokatu.
Egiten den proposamenean langileen eskubideak defendatu nahi dira eta noski, hori ondo dago, nola ez! Esaten da gizarte jurisdikzioak sententziaren bidez lehen instantzian aitortzen dionean langileei bere lanpostura...
...nola ez.
Esaten da gizarte jurisdikzioak sententziaren bidez lehen instantzian aitortzen dioenean langileei bere lanpostura aurretik zituen baldintzetan itzultzeko eskubidea bermatu behar zaiola.
Ados gaude, baina ez da nahikoa hori bakarrik esatea. Orokorrean hitz egin behar da, ez bakarrik kasu zehatz bati buruz, administrazio publikoetan eta sozietate publikoetan hasieratik sarrera bermatu behar da baldintza egokietan eta gardentasunez egiten dela.
Eta noski, planteatzen den proposamenean eta baita ere ondoren planteatzen den orain transakzionatutako edo erdibidekoan agertzen dena noski bete behar dela. Baina lehen esan dudan bezala, zati bat bakarrik aipatzea ez da nahikoa guretzat lehen aipatu dudan guztiagatik.
Eta jakin badakigu Euskotrenen ere egondako kontratazio batzuk ez direla hain inpekableak izan, hain gardenak, beste enpresa publiko askotan bezala.
Horregatik iruditzen zaigu aurrera begira eta gardentasunez eta gauza hauek bide zuzenetik eramateko sarreran ipini behar dela indar berazia. Ziurtatu behar dela sarrerako prozedurak nolabait ziurtatzen direla bere osotasunean ondo egiten direla.
Horrela izanda hori, sententzia bidez langileek –lehen esan dudan bezala– eskubideak aitortzea itzultzeko beraien lanpostuetara logikoa, bidezkoa eta justua da.
Langileek ez dute ordaindu behar arduradunak gaizki egindakoa. Hori ere, nik behintzat, ez dut inolako zalantzarik. Baina beste gauza batzuetan bezala, hemen ere gai hauetan gaia ez da zuria ala beltza izaten. Hau da, horrelako kasu bat eta asko dago administrazio publikoetan eta sozietate publikoetan kontratazio esparruan hobetzeko.
Erdibidekoa aurkeztu duzue. Argi dago zergatik ez den egon nolabaiteko interesik gurekin adosteko. Guk sarreran guretzat inportantea zen, garrantzitsua zen eta da aipatzea nola bermatu behar diren eta zer baldintzetan bermatu behar diren enpresa publikoetan kontratazioak eta noski ondoren bat gatoz sententziak daudenean bete behar direla.
Baina lehendabiziko zati hori ezinbestekoa da, guretzat zen eta da guretzat sartzea. Ez da horrela gertatu, bakoitzak jakingo du zergatik egiten duen hori eta, gainera, planteatutako erdibidekoan ez da aipatzen ezer sarrerari buruz eta kezkatzen gaituen punturen bat ere badago, aipatuko dut, azken paragrafoa ez dugu ulertzen zer esan nahi duen.
Ez ohiko baldintzak ematen badira, ez da esaten zer ez-ohiko baldintzetaz ari garen hitz egiten, nola erabakitzen den, zeinek erabakitzen duen. Bakarrik langileen ordezkariei informazioa emango zaie.
Ez dugu ulertzen zertaz ari den hitz egiten. Iruditzen zaigu dela kasu bati, zehatz bati buruz erantzun zehatz bat emateko beharrei erantzuten diola, eta ez orokortasunean prozedurak eta hemendik aurrerako egin beharreko guztia gardentasuneko egiteko prozedurak zehazteko bidean ipintzea proposamena.
Hori dela eta, aurreratzen dut. Guk ez dugu horren alde bozkatuko, abstentzioa izango da gure botoa eta uste dugu gai hauek bere orokortasunean tratatu behar direla eta ez gai zehatzen arabera.
Garrantzitsuak dira, zeren denok dakigu zenbat errekurtso, zenbat sententzia, zenbat epai dauden kontratazioen inguruan esparru publikoan.
Eskerrik asko.